CELEX: 62014CN0078
Language: el
Date: 2014-02-13 00:00:00
Title: Υπόθεση C-78/14 P: Αναίρεση που άσκησε την 13 η Φεβρουαρίου 2014 η Ευρωπαϊκή Επιτροπή κατά της αποφάσεως του Γενικού Δικαστηρίου (πέμπτο τμήμα) που εκδόθηκε την 12 η Δεκεμβρίου 2013 στην υπόθεση T-117/12, ΑΝΚΟ κατά Επιτροπής

7.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/26
            
         Αναίρεση που άσκησε την 13η Φεβρουαρίου 2014 η Ευρωπαϊκή Επιτροπή κατά της αποφάσεως του Γενικού Δικαστηρίου (πέμπτο τμήμα) που εκδόθηκε την 12η Δεκεμβρίου 2013 στην υπόθεση T-117/12, ΑΝΚΟ κατά Επιτροπής
   (Υπόθεση C-78/14 P)
   2014/C 102/36
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: Δ. Τριανταφύλλου και B. Conte)
   
      Αντίδικος στην αναιρετική διαδικασία: ANKO AE Αντιπροσωπειών, Εμπορίου και Βιομηχανίας
   
      Αιτήματα
   
   Να αναιρεθεί η απόφαση του Γενικού Δικαστηρίου.
   Να καταδικαστεί η αναιρεσίβλητη στα δικαστικά έξοδα.
   
      Λόγοι αναιρέσεως και κύρια επιχειρήματα
   
   Η Επιτροπή είχε συνάψει με δύο ξεχωριστές κοινοπραξίες στις οποίες συμμετείχε η αναιρεσίβλητη ΑΝΚΟ, συμφωνίες επιχορηγήσεως για τη χρηματοδότηση των έργων «OASIS» και «PERFORM» στο πλαίσιο του εβδόμου προγράμματος πλαισίου δραστηριοτήτων έρευνας, τεχνολογικής ανάπτυξης και επίδειξης Ευρωπαϊκής Κοινότητας.
   Στα πλαίσια της εν λόγω συμβάσεως, η Επιτροπή ισχυρίζεται ότι το Γενικό Δικαστήριο υπέπεσε σε εσφαλμένη ερμηνεία των γενικών όρων της συμβάσεως και ειδικότερα του άρθρου ΙΙ 5, παρ. 3, στοιχείο δ (και παρεμπιπτόντως του άρθρου ΙΙ 14, παρ. 1, δεύτερο εδάφιο).
   Η εσφαλμένη ερμηνεία των γενικών όρων της συμβάσεως μπορεί να αναλυθεί στους εξής ειδικότερους λόγους:
   
               1.
            
            
               Εσφαλμένη εκτίμηση της σοβαρής και συστηματικής φύσεως των παρατυπιών ως λόγου αναστολής.
            
         
               2.
            
            
               Εσφαλμένη εκτίμηση του ενδεχομένου/κινδύνου επαναλήψεως των παρατυπιών.
            
         
               3.
            
            
               Εσφαλμένη επαγωγή από την ad hoc διόρθωση.
            
         
               4.
            
            
               Παρερμηνεία της δυνατότητας χρήσεως μέσων δαπανών και εσφαλμένη υπαγωγή σε αυτή των πλασματικών δαπανών — παραποίηση αποδεικτικών στοιχείων.
            
         
               5.
            
            
               Σύγχυση μεταξύ των όρων αναστολής (υποψία) και των όρων επιλεξιμότητας (βεβαιότης).